open-index/open-wikipedia-markdown huggingface dataset:
Riot Games

**Riot Games** היא מפתחת משחקי מחשב, מפרסמת משחקי מחשב, ומארגנת תחרויות ספורט אלקטרוני שבסיסה בלוס אנג'לס, קליפורניה.

החברה ידועה בעיקר בשל המשחקים League of Legends, ששוחרר ב-2009 ו-Valorant, ששוחרר ב-2020.

החברה נוסדה בספטמבר 2006 באוניברסיטת דרום קליפורניה, על ידי הסטודנטים ברנדון בק ומארק מריל. משנת 2015 היא חברה בת של ענקית ההחזקות הסינית, טנסנט.

## היסטוריה
מייסדי החברה, ברנדון בק ומארק מליק, נהיו חברים כאשר היו שותפים לאותו חדר באוניברסיטת דרום קליפורניה ולמדו מנהל עסקים. שניהם אהבו משחקי מחשב ולכן החליטו להקים חברת משחקי מחשב ביחד. בשנת 2006 הם הקימו את החברה Riot Games ואת המימון הראשוני השיגו ממשפחתם וממשקיעי אנג'ל, בשווי 1.5 מיליון דולר

לאחר תקופת בטא של חצי שנה, פרסמה החברה ב-27 באוקטובר 2009 את משחקה הראשון, League of Legends, בתור משחק free-to-play.

בשנת 2011 רכשה טנסנט 93% מבעלות החברה תמורת 400 מיליון דולר, וב-2015 השלימה את רכישת החברה כולה בסכום אשר לא פורסם.

במהלך 2020 החברה פרסמה מספר משחקים, ובניהם Valorant, כמתחרה העיקרי של cs:go בזירת משחקי ה-FPS של הספורט האלקטרוני.

## משחקים

## קישורים חיצוניים

* 

## הערות שוליים

קטגוריה:חברות משחקי וידאו אמריקאיות
Jump Then Fall

**Jump Then Fall** (בעברית: **לקפוץ ואז ליפול**) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, **'. השיר יצא לאור ב-[[26 באוקטובר]] [[2009]], בסמוך לצאת האלבום, על ידי [[חברת תקליטים|חברת התקליטים]] [[ביג משין רקורדס]]. השיר נכתב על ידה והופק על ידה ביחד עם [[נייתן צ'פמן]].

אף על פי שלא יצא כ[[סינגל שיווקי]] ולא כ[[סינגל]], הצליח השיר להגיע למקום העשירי במצעד ה[[בילבורד הוט 100]].

== רקע וכתיבה ==
השיר מדבר על [[מערכת יחסים]] של סוויפט, אותה היא מתארת כמערכת יחסים שגורמת לה לעליות ומורדות כשם השיר. היא פותחת אותו בתיאורים על [[שיחת טלפון|שיחות טלפון]] עם [[בן זוג|בן הזוג]] שלה, תוך שמילותיו מזכירות את מילות השיר "[[Our Song]]" משנת 2006, הלקוח מאלבום הבכורה שלה, ''[[Taylor Swift]]''.

[[נייתן צ'פמן]] שעבד עם סוויפט על מיטב שיריה כדוגמת "[[You Belong with Me]]", ו-"[[Love Story]]", הפיק עמה יחד את השיר הזה.

== ביקורת ==
כלפי השיר הופנו ביקורות חיוביות, תוך שב[[רולינג סטון]] הוא דורג במקום ה-155 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== הצלחה מסחרית ==
השיר זכה להצלחה רבה בארצות הברית אף על פי שלא יצא כסינגל. הוא הגיע למקום העשירי במצעד ה[[בילבורד הוט 100]], תוך ש[[איגוד תעשיית ההקלטות האמריקאי]] העניק לו את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הנמכרים ביותר מהאלבום.

כמה שנים לצאתו, הועלה לרשת [[הזרמת המדיה]] [[ספוטיפיי]], תוך שהצליח לצבור שם למעלה מ-16 מיליון השמעות.

== מיקומי שיא ==


== נתוני מכירות ==


==  ==

**** (ב[[עברית]]: **לקפוץ ואז ליפול (גרסתה של טיילור)**) היא [[הקלטה חוזרת (מוזיקה)|הקלטה חוזרת]] של "Jump Then Fall". היא יצאה לאור על ידי סוויפט ב-[[9 באפריל]] [[2021]], באמצעות [[חברת התקליטים]] [[ריפבליק רקורדס]], ביחד עם שאר שירי **', ההוצאה החוזרת של אלבומה משנת 2008.

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:שירי קאנטרי פופ
כנות

[ממוזער|"[דיוגנס מחפש איש ישר", ציור המיוחס ליוהאן טישביין , (1780 לערך)]]
**כנות** הוא פן של תכונה מוסרית הקשורה לתכונות חיוביות כגון יושרה, אמת וישירות, לצד היעדר שקר, רמאות, גניבה וכו'. כנות כוללת גם את היכולת להיות אמין, נאמן והוגן.

כנות מוערכת בתרבויות, עמים, אתוסים ודתות רבות. "כנות היא המדיניות הטובה ביותר" הוא פתגם של אדווין סנדיס , ואילו הציטוט "כנות היא הפרק הראשון בספר החוכמה" מיוחס לתומאס ג'פרסון. 30 באפריל הוא יום הכנות הלאומי בארצות הברית.

ויליאם שייקספיר תיאר את הכנות כתכונה שאנשים משאירים כמורשתם כאשר כתב "שום מורשת אינה עשירה כמו כנות" במערכה 3, סצנה 5 של "סוף טוב הכל טוב".

אחרים ציינו, עם זאת, ש"כנות רבה מדי עשויה להיחשב כפתיחות חצופה". לדוגמה, אנשים עשויים להיתפס כ"כנים מדי" אם הם מביעים בכנות את דעותיהם השליליות של אחרים, מבלי שנשאלו לדעתם, או שנשאלו במצב בו התגובה תהיה טריוויאלית. דאגה זו באה לידי ביטוי במושגי התקינות הפוליטית ותרבות הביטול כאשר אנשים נמנעים מהבעת דעותיהם האמיתיות בשל גינוי חברתי כללי לדעות כאלה.

## הגדרות
מילון מריאם-ובסטר מגדיר כנות כ"הגינות, יושר והתנהגות פתוחה" או "דבקות בעובדות."

המילון האנגלי של אוקספורד מגדיר כנות כ"התכונה של היות אדם כן". כן, בתורו, מוגדר כ"נקי ממרמה; אמיתי וישר... נכון מבחינה מוסרית או בעל תכונה נעלה (ה-virtus הלטיני – התכונה הנעלה)... מוסרי ... תכונה שאדם הרוויח ביושר, באמצעות עבודה קשה ... (והכנות היא פעולה) שנעשה בכוונות טובות גם אם לא מוצלחת או מוטעית ... התייחסות פשוטה, לא יומרנית ולא מתחכמת."

## ראו גם
* אותנטיות
* שקר
* מוסריות
* אמת

## קישורים חיצוניים

* ננה אריאל, משחקי כנות, באתר הזמן הזה, מרץ 2023
* 

## הערות שוליים

קטגוריה:הונאה
קטגוריה:מוסר
קטגוריה:פילוסופיה
Untouchable

"**Untouchable**" (בעברית: "**שֶׁאֵין לָגַעַת בּוֹ**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, **'. השיר יצא לאור ב-[[26 באוקטובר]] [[2009]], בסמוך לצאת האלבום, על ידי [[חברת תקליטים|חברת התקליטים]] [[ביג משין רקורדס]]. השיר נכתב על ידה ועל ידי פזמונאים נוספים והופק על ידה ביחד עם [[נייתן צ'פמן]].

אף על פי שלא יצא כ[[סינגל שיווקי]] ולא כ[[סינגל]], הצליח השיר להגיע למקום ה-19 במצעד ה[[בילבורד הוט 100]].

== רקע וכתיבה ==
במהלך השיר מתארת סוויפט את הכמיהה שלה להשיג גבר מסוים, תוך שהיא משווה אותו לכוכבים שבשמיים ואף חולמת עליו. עם זאת, כשהיא מנסה להתקרב אליו, היא מתרחקת. בשירים "[[Wildest Dreams]]" מ-[[1989 (אלבום)|1989]] ו-"" מ-[[Reputation]], היא משתמשת במוטיב החלום גם כן.

השיר הוא מעין חידוש לשיר "[[Untouchable (שיר של לונה היילו)|Untouchable]]" מהאלבום השני של להקת הרוק האמריקאית [[לונה היילו]]. עם זאת, סוויפט שינתה את השיר הן מבחינת מוזיקלית והן מבחינת המילים; היא שינתה את מנגינות הבתים באופן משמעותי ו[[עיבוד מוזיקלי|עיבדה]] מחדש את השיר תוך שמירה על ה[[רפרן|פזמון]].

== ביקורת ==
כלפי השיר הופנו ביקורות חיוביות, תוך שב[[רולינג סטון]] הוא דורג במקום ה-160 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== הצלחה מסחרית ==
השיר זכה להצלחה רבה בארצות הברית אף על פי שלא יצא כסינגל. הוא הגיע למקום ה-19 במצעד ה[[בילבורד הוט 100]]. ב[[קנדה הוט 100]], הוא הצליח להגיע למקום ה-23 והיה לאחד מהשירים המצליחים ביותר מהאלבום. ב[[מצעד השירים הדיגיטליים]] הוא התברג במקום התשיעי.

כמה שנים לצאתו, הועלה לרשת [[הזרמת המדיה]] [[ספוטיפיי]], תוך שהצליח לצבור שם למעלה מ-13 מיליון השמעות.

== מיקומי שיא ==


==  ==

"****" (ב[[עברית]]: "**שֶׁאֵין לָגַעַת בּוֹ (גרסתה של טיילור)**") היא [[הקלטה חוזרת (מוזיקה)|הקלטה חוזרת]] של "Untouchable". היא יצאה לאור על ידי סוויפט ב-[[9 באפריל]] [[2021]], באמצעות [[חברת התקליטים]] [[ריפבליק רקורדס]], ביחד עם שאר שירי **', ההוצאה החוזרת של אלבומה משנת 2008.

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טומי לי ג'יימס
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
ילנה ספירידונובה

**ילנה ולדימירובנה ספירידונובה** (ברוסית: **Елена Владимировна Спиридонова**; נולדה ב-22 בפברואר 1978) היא מגישת טלוויזיה רוסייה, הידועה כמגישת מהדורת החדשות של רשת NTV, "היום".

## קריירה
ספירידונובה נולדה במוסקבה.

בשנת 2002 סיימה את לימודיה באוניברסיטה המוסקבאית למשפטים וקיבלה תפקיד כיועצץ משפטית בחברת הדלק Aerofuels International. בתחילת שנות האלפיים עבדה כמנחת תוכנית החדשות "עובדה" בערוץ הטלוויזיה 2x2. בשנת 2006 סיימה קורסים במכון הממלכתי להכשרה מתקדמת של עובדי טלוויזיה ושידורי רדיו והחלה לעבוד בערוץ הטלוויזיה המוסקבאי סטוליצה פלוס, שם עברה ממנחת מהדורת החדשות לקריינית בתוכנית הסיכום השבועית של שעות הערב.

בשנת 2008 היא הפכה למנחת תוכניות החדשות בערוץ המידע העסקי והאנליטי "Expert-TV", משם הגיעה לרשת REN TV במהדורת "נובוסטי 24" כפרשנית כלכלית. בשנים 2013 עד 2015 הנחתה את תוכנית הדיונים החברתית-פוליטית "ספירידונובה. פרשנית" בערוץ RBK-TV.

החל מ-31 באוגוסט 2015 היא משמשת כמנחה ומגישת הטלוויזיה של מהדורת הערב של תוכנית "היום" ברשת NTV לצד איגור פולטייב, בשנים 2017–2018 הנחה לצדה ולדימיר קוביאקוב. בשנת 2017 ספירידונובה הייתה מועמדת לפרס TEFI.

## חיים אישיים
היא נשואה לאיש העסקים ולדימיר ספירידונוב ולהם שלושה ילדים.

## קישורים חיצוניים

## הערות שוליים

קטגוריה:מנחות טלוויזיה רוסיות
קטגוריה:רוסיות שנולדו ב-1978
קטגוריה:רוסים שנולדו ב-1978
Blueberry Faygo

**Blueberry Faygo** הוא סינגל של הראפר האמריקאי ליל מוזי. השיר הודלף בתחילה ביוני 2019, כאשר מתחזים רבים העלו גרסאות בוטלג של השיר בספוטיפיי, שצברו מיליוני השמעות לפני שנמחקו. יציאת השיר נדחתה עקב הסכם לסימפול ויצא בסופו של דבר ב-7 בפברואר 2020, על ידי מוגול ויז'ן מיוזיק ואינטרסקופ רקורדס. הסינגל יצא בסמוך להוצאה המחודשת של אלבומו השני של ליל מוזי, *Certified Hitmaker*, שיצא לאור בשנת 2019. השיר הוא שירו המצליח ביותר של ליל מוזי, והשיר היחיד שלו ב-40 הראשונים במצעד הבילבורד הוט 100.

## רקע
ביוני 2019 עלתה ברשת גרסה שהודלפה לשיר. זמן קצר לאחר מכן, הועתקו מילות השיר לאתר Genius. הדף משך תשומת לב קטנה אך עקבית במהלך החודשים שלאחר העלתו, והמעריצים ביקשו מליל מוזי ברשתות החברתיות להוציא את השיר. בסוף שנת 2019, העלאה שהודלפה של השיר בספוטיפיי הגיעה ל-22 מיליון השמעות בהזרמת המוזיקה לפני צאתו הרשמית של השיר. אחריו הגיעו רבים אחרים שהועלו עם כותרות מזויפות וקרדיטים של אמנים על ידי מעריצים והאקרים שמטרתם לנצל את פוטנציאל ההשמעות של השיר, תוך שימוש בשמות כמו "Blueberry Fuego", "Blueberry Fayego" וכותרות דומות אחרות, שהובילו את השיר להופיע במצעד הסינגלים הניו זילנדי. במקביל, הפך השיר לוויראלי, לפני צאתו הרשמית ב-7 בפברואר 2020. הוא יצא במקביל להוצאה המחודשת של אלבומו השני של ליל מוזי, *Certified Hitmaker*, כאשר הנהלתו של מוזי הסבירה כי המעריצים התחננו שייצא השיר (בהוצאה מחודשת). הוא הפך לסינגל המצליח ביותר של ליל מוזי, לאחר ששומש על ידי משתמשי TikTok לאתגרי ריקוד.

## הרכב
את "Blueberry Faygo" הפיק קלאן; הבסיס מורכב מדגימה של "My, My, MY", שיר משנת 1990 של הזמר-יוצר האמריקאי ג'וני גיל . הרצועה צוינה כפניה לדמוגרפיה של TikTok. אלכס דיזל מ-HotNewHipHop ציין את השיר כ"ג'וינט קיצי מקפיץ", והחמיא עוד יותר לתוכנית החריזה ה"חכמה" של ליל מוזי, כשהראפר "סופר למעלה ומשתמש בטקטיקות של חרוזי ילדים כדי להבטיח מכה מצידו". לג'סיקה מקיני מ-Complex הייתה תפיסה דומה, תוך שכינתה את השיר "קופצני" עם "הוק קליט", והצהירה כי לרצועה "וייבים קיציים" בכל רחביה.

## וידאו קליפ
הווידאו קליפ הרשמי של השיר פורסם ב-26 במרץ 2020. הקליפ פורסם באמצעות ערוץ היוטיוב של קול בנט, שהפיק וביים אותו עבור חברתו, Lyrical Lemonade. הקליפ מציג הופעות אורח של הראפר האוסטרלי דה קיד לארוי וכוכבי ה-TikTok אדיסון ריי וליל האדי. הוא צולם ב-The Hype House, אחוזת TikTok בלוס אנג'לס, שם מוזי מקיים מסיבת בריכה עם צבא שחיינים מסונכרנים.

## הצלחה מסחרית
"Blueberry Faygo" הופיע לראשונה במקום ה-62 במצעד הבילבורד הוט 100, וקשר עם הסינגל "Stuck in a Dream" של ליל מוזי כשירו המוצלח ביותר במצעד. מאוחר ותר, עלה על "Stuck in a Dream" והגיע בשיאו למקום השמיני, תוך שהפך לשיר הראשון של מוזי שהגיע ל-20 הראשונים וה-10 הראשונים בהתאמה. מחוץ לארצות הברית, "Blueberry Faygo" הגיע לצמרת מצעד האולטראטיפ שבבלגיה. בנוסף, הגיע בשיאו למקום ה-20 במצעד ה-Sverigetopplistan של שוודיה, ובכך היה לשיר השני של מוזי שהגיע ל-20 הראשונים במצעד, לאחר "Noticed", שהגיע גם הוא לצמרת המצעד ב-2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:וידאו קליפים שבוימו על ידי קול בנט
קטגוריה:שירי מוזיקת טראפ
קטגוריה:סינגלים בהוצאת אינטרסקופ רקורדס
מתלול מוסון

**מתלול מוסון** (באנגלית: **Mawson Escarpment**) הוא מדרון (מתלול), הפונה לכיוון מערב, באדמת מק. רוברטסון, שבאנטארקטיקה.

המתלול משתרע בכיוון צפון-דרום; אורכו 130 קילומטרים.

המתלול ממוקם לצידו המזרחי של קרחון לאמברט.

בצידו הצפוני של המתלול מצויה פלטפורמת בארקל.

גובהו של המתלול 649 מטרים מעל פני הים.

## היסטוריה
### גילוי המתלול

המתלול התגלה על ידי קצין הטייס ג'יי. סיטון (J. Seaton), מחיל האוויר המלכותי האוסטרלי, שהשתתף במשלחת החקר האנטארקטית הלאומית של אוסטרליה.

המתלול התגלה במהלך טיסת סיור שערך סיטון בנובמבר 1956.

### מקור השם

שמו של המתלול ניתן לו על ידי ועדת השמות האנטארקטיים של אוסטרליה.

המתלול נקרא על שמו של סר דאגלס מוסון.

## לקריאה נוספת

• Adrian F. Corvino, Christopher J.L. Wilson, Steven D. Boger, **[https://www.sciencedirect.com/science/article/abs/pii/S0301926810002858 The structural and tectonic evolution of a Rodinian continental fragment in the Mawson Escarpment, Prince Charles Mountains, Antarctica]**,  Precambrian Research, Volume 184, Issues 1–4, 2011, Pages 70-92, ISSN 0301-9268, https://doi.org/10.1016/j.precamres.2010.11.001

• F. Lisker, H. Gibson, C.J. Wilson, and A. Läufer, **[https://pubs.er.usgs.gov/publication/ofr20071047SRP105 Denudation and uplift of the Mawson Escarpment (eastern Lambert Graben, Antarctica) as indicated by apatite fission track data and geomorphological observation]**, USGS, https://doi.org/10.3133/ofr20071047SRP105

• Corvino, A. F. (2009), **[https://minerva-access.unimelb.edu.au/handle/11343/35189 Precambrian geology of the North Mawson Escarpment area, Prince Charles Mountains, Antarctica]**, PhD thesis, Faculty of Science, School of Earth Sciences, The University of Melbourne

• D.E. Rounsevell, **[http://hbs.bishopmuseum.org/pi/pdf/20(1)-83.pdf ARTHROPODS IN A BOTANICAL COLLECTION FROM THE PRINCE CHARLES MOUNTAINS, ANTARCTICA]**, Pacific Insects Vol. 20, no. 1: 83-85

**dataset**:
• WILSON, CHRISTOPHER KAY (2006), **[https://researchdata.edu.au/crustal-cross-sections-charles-mountains/699584 Crustal Cross-Sections along the Mawson Escarpment and Mount Stinear, Southern Prince Charles Mountains]**, Australian Antarctic Data Centre

## קישורים חיצוניים

* מתלול מוסון באתר הסקר הגאולוגי של ארצות הברית
* מתלול מוסון באתר הגאזט האנטארקטי המשווה SCAR של ממשלת אוסטרליה
* מפת אזור מתלול מוסון
* מפה גאולוגית של צפון מתלול מוסון

## הערות שוליים

מוסון
מוסון
מוסון
גוסטב וינקלר

**גוסטב פרנדס וילזק וינקלר** (בדנית: **Gustav Frands Wilzeck Winckler**; 13 באוקטובר 1925 – 20 בינואר 1979) היה זמר ומלחין דני.

## קריירה
בשנת 1948 זכה וינקלר בתחרות כישרונות בתיאטרון הלאומי "סקאלה", בקופנהגן. בשנת 1950, החל להופיע בקביעות ברדיו הראשי של רשות השידור הדנית. באותו עשור, וינקלר ערך את סיבוב ההופעות הראשון שלו, במהלכו הופיע בדנמרק, בגרמניה ובהממלכה המאוחדת.

בשנת 1957 זכו ויקלנר והזמרת בירטה וילקה בקדם הדני לאירוויזיון 1957, ונבחרו לייצג את דנמרק בהופעת בכורתה באירוויזיון. ב-3 במרץ 1957, הצמד הופיע על בימת האירוויזיון עם השיר "Skibet Skal Sejle I Nat". הצמד הופיע תשיעי בסדר ההופעות, לפני איטליה ואחרי צרפת. הצמד זכה במקום השלישי עם עשר נקודות.

בשנים 1958–1961 ו-1964 השתתף וינקלר שוב בקדם הדני, אך לא זכה.

## מותו
וינקלר נהרג בתאונת דרכים ב-1979, בגיל 53.

## קישורים חיצוניים

*  

* 

## הערות שוליים

קטגוריה:זמרים דנים
קטגוריה:מלחינים דנים
קטגוריה:פזמונאים
קטגוריה:מפיקים מוזיקליים דנים
קטגוריה:משתתפי אירוויזיון 1957
קטגוריה:נציגי דנמרק באירוויזיון
קטגוריה:הרוגי תאונות דרכים
קטגוריה:דנים שנולדו ב-1925
קטגוריה:נפטרים ב-1979
The Other Side of the Door

"**The Other Side of the Door**" (בעברית: "**הצד השני של הדלת**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, **'. השיר יצא לאור ב-[[26 באוקטובר]] [[2009]], בסמוך לצאת האלבום, על ידי [[חברת תקליטים|חברת התקליטים]] [[ביג משין רקורדס]]. השיר נכתב על ידה והופק על ידה ביחד עם [[נייתן צ'פמן]].

אף על פי שלא יצא כ[[סינגל שיווקי]] ולא כ[[סינגל]], הצליח השיר להגיע למקום ה-22 במצעד ה[[בילבורד הוט 100]].

== ביקורת ==
כלפי השיר הופנו ביקורות חיוביות, תוך שב[[רולינג סטון]] הוא דורג במקום ה-120 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== הצלחה מסחרית ==
השיר זכה להצלחה רבה בארצות הברית אף על פי שלא יצא כסינגל. הוא הגיע למקום ה-22 במצעד ה[[בילבורד הוט 100]]. ב[[קנדה הוט 100]], הוא הצליח להגיע למקום ה-30 והיה לאחד מהשירים המצליחים ביותר מהאלבום. ב[[מצעד השירים הדיגיטליים]] הוא התברג במקום ה-11.

כמה שנים לצאתו, הועלה לרשת [[הזרמת המדיה]] [[ספוטיפיי]], תוך שהצליח לצבור שם למעלה מ-8.5 מיליון השמעות.

== הופעות חיות ==
סיבוב ההופעות של סוויפט, [[The Eras Tour]], החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Other Side of the Door" בוצע ב[[אצטדיון מרצדס-בנץ]] ב[[אטלנטה]], [[ג'ורג'יה]], ב-28 באפריל 2023. סוויפט הציגה את השיר על ידי הבעת התרגשותה מביצועו בהופעה חיה, והזכירה שהיא חיבבה במיוחד את קטע הסיום של השיר. היא דיברה על את שלה בהקלטה מחדש של אלבומה ''[[Fearless (Taylor's Version)|Fearless]]'' ואת הרצון שלה לבצע את "The Other Side of the Door" בתדירות גבוהה יותר בהופעות חיות.

== מיקומי שיא ==


==  ==

**** (ב[[עברית]]: **הצד השני של הדלת (גרסתה של טיילור)**) היא [[הקלטה חוזרת (מוזיקה)|הקלטה חוזרת]] של "The Other Side of the Door". היא יצאה לאור על ידי סוויפט ב-[[9 באפריל]] [[2021]], באמצעות [[חברת התקליטים]] [[ריפבליק רקורדס]], ביחד עם שאר שירי **', ההוצאה החוזרת של אלבומה משנת 2008.

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
גבעות האוורד (אנטארקטיקה)

**גבעות האוורד** (באנגלית: **Howard Hills**) הן גבעות נמוכות בהרי סקוט, בארץ אנדרבי, במזרח אנטארקטיקה, שבאנטארקטיקה.

בין הגבעות מצויים אגמי מי קרחונים שנמסו.

הגבעות מצוייות מדרום לקרחון ביבר.

## היסטוריה
### גילוי ומיפוי הגבעות

הגבעות מופו בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

### מקור השם

שמן של הגבעות ניתן להן על יד ועדת השמות האנטארקטיים של אוסטרליה.

הגבעות נקראות על שמו של וו. אי. האוורד (W.E. Howard), שהיה איש צוות באוניית המחקר "דיסקברי", אשר הביאה את משלחת החקר הבריטית, אוסטרלית וניו זילנדית לאנטארקטיקה (אשר חקרה את אנטארקטיקה בין השנים 1929–1931).

## לקריאה נוספת

• Tomoharu Miyamoto, Yasutaka Yoshimura, Daniel J. Dunkley, Yoichi Motoyoshi, Christopher J. Carson (2006), **[https://kyushu-u.pure.elsevier.com/ja/publications/mineral-ages-for-multi-isotope-system-in-phlogopite-bearing-pyrox Mineral ages for multi isotope system in phlogopite-bearing pyroxene granulite and felsic gneiss, the Howard Hills, Enderby Land, East Antarctica: Possible Proterozoic tectonothermal events in the Napier Complex]**, Polar Geosciences, (19), 152-172.

• Tomoharu Miyamoto, Yasutaka Yoshimura, Kei Sato, Yoichi Motoyoshi, Daniel J. Dunkley. and Christopher J. Carson, **[https://core.ac.uk/download/pdf/51482586.pdf Mineral ages for multi isotope system in phlogopite-bearing Occurrences of metamorphosed ultramafic rock and associating rocks in Howard Hills, Enderby Land, East Antarctica: Evidence of partial melting from geochemical and isotopic characteristics]**, Polar Geosciences, (17), 88-111.

• Kei SATO, Tomoharu MIYAMOTO, Toshisuke KAWASAKI, **[https://www.jstage.jst.go.jp/article/jmps/99/4/99_4_191/_article Experimental constraints of metamorphic pressure and temperature, and phase relations of a phlogopite-bearing orthopyroxene granulite from Howard Hills, Napier Complex, East Antarctica]**, Journal of Mineralogical and Petrological Sciences, 2004 Volume 99 Issue 4 Pages 191-201, https://doi.org/10.2465/jmps.99.191

• James G. Bockheim, **[https://books.google.co.il/books?id=rGunCQAAQBAJ&pg=PA46&lpg=PA46&dq=%22Howard+Hills%22+Antarctica&source=bl&ots=hEbDr_qk3j&sig=ACfU3U2ps4CmJYXdG6krwubilRRO-e8BqA&hl=en&sa=X&ved=2ahUKEwiDnrrJ6ZnuAhXoWRUIHdhDB0U4ChDoATAJegQICBAC#v=onepage&q=%22Howard%20Hills%22%20Antarctica&f=false The Soils of Antarctica]**, P 46

## קישורים חיצוניים

* גבעות האוורד באתר הסקר הגאולוגי של ארצות הברית
* גבעות האוורד באתר הגאזט האנטארקטי של ממשלת אוסטרליה
* גבעות האוורד באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מגבעות האוורד לאתרים סמוכים
* גבעות האוורד באתר mindat

## הערות שוליים

האוורד
האוורד
פרס גראמי להקלטת הדאנס/אלקטרונית הטובה ביותר

**פרס גראמי להקלטת הדאנס/אלקטרונית הטובה ביותר** הוא פרס שמוענק בטקס פרסי הגראמי, להקלטת יצירות המכילות ביצועים ווקאליים איכותיים בז'אנר מוזיקת הדאנס והאלקטרונית.

הפרס להקלטת הדנס הטובה ביותר הוענק לראשונה לדונה סאמר וג'ורג'ו מורודר בשנת 1998 על השיר "Carry On". בשנת 2003 העבירה האקדמיה את הקטגוריה מתחום ה"פופ" לתחום "דאנס" חדש, שמכיל כיום גם את הקטגוריה אלבום הדאנס/אלקטרוני הטוב ביותר. על פי האקדמיה, הפרס מיועד לביצוע יחיד, צמד, להקה או שיתוף פעולה (ווקאלי או אינסטרומנטלי), ומוגבל רק לסינגלים או לרצועות.

הפרס מוענק לאמן, המפיק והמיקסר. המהנדס וכותב השיר יכולים להגיש בקשה לתעודת זכייה.

סקרילקס, ג'סטין טימברלייק, דיפלו ו-The Chemical Brothers הם האמנים היחידים שזכו בפרס יותר מפעם אחת. מדונה ו-The Chemical Brothers חולקים את שיא המועמדויות הרב ביותר, עם חמש. גלוריה אסטפן מחזיקה בשיא המועמדויות הרב ביותר ללא ניצחון, עם שלוש.

## זוכים ומועמדים
 

## שיאני זכיות ומועמדויות

## הערות שוליים

*
*
קטגוריה:ערכים שבהם תבנית אתר רשמי אינה מתאימה להוספה אוטומטית
הקלטת הדאנס הטובה ביותר
Straatdeuntje

"**Straatdeuntje**" (בעברית: "**קול רחוב**") הוא שיר שבוצע על ידי הזמר הבלגי, בוביאן סחופן. השיר ייצג את בלגיה באירוויזיון 1957. השיר נכתב על ידי אריק פרנססן והולחן על ידי הארי פרקין. השיר הושר ראשון בסדר ההופעות של התחרות, ובכך הפך לשיר הראשון שבוצע באותה המהדורה.

## רקע
במרכז מילות השיר עומד סחופן שמספר על מנגינה חרישת שנשמעת מקצה הרחוב וגורמת לו לעקוב אחריה ולמצוא אותה. במהלך ביצוע השיר ניתן לשמוע כי סחופן מדמה את המנגינה בצלילי שריקה.

## באירוויזיון
ב-3 במרץ 1957, השיר בוצע על ידי סחופן בתחרות האירוויזיון. השיר זכה במקום השמיני עם חמש נקודות (אחת משווייץ, שתיים מגרמניה ושתיים מדנמרק).

## קישורים חיצוניים

## הערות שוליים

קטגוריה:שירי אירוויזיון 1957
קטגוריה:שירי בלגיה באירוויזיון
קטגוריה:שירים בהולנדית
פרס גראמי לאלבום הדאנס/אלקטרוני הטוב ביותר

**פרס הגראמי לאלבום הדאנס/אלקטרוני הטוב ביותר** הוא פרס המוענק בטקס פרסי הגראמי החל משנת 2005.

## זוכים
 

## שיאני מועמדויות וזכיות

## הערות שוליים

*
*
קטגוריה:ערכים שבהם תבנית אתר רשמי אינה מתאימה להוספה אוטומטית
אלבום הדאנס/אלקטרוני הטוב ביותר
פרס גראמי לביצוע הרוק הטוב ביותר

**פרס הגראמי לביצוע הרוק הטוב ביותר** הוא פרס שמוענק בטקס פרסי הגראמי, החל משנת 2012.

## זוכים

## שיאני מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
ביצוע הרוק הטוב ביותר
ביצוע הרוק הטוב ביותר
Amours mortes (tant de peine)

"**(Amours mortes (tant de peine**" (בעברית: "**אהבה מתה (כל כך הרבה כאב)**") הוא שיר שבוצע על ידי הזמרת הצרפתייה דניאל דופרה. השיר ייצג את לוקסמבורג באירוויזיון 1957. השיר נכתב על ידי ז'אק טבר והולחן על ידי ז'אן פייר קמר. השיר הושר שני בסדר ההופעות, לפני הממלכה המאוחדת ואחרי בלגיה. הוא יצא כסינגל רק ב-2014, לאחר מותה של דופרה.

## רקע
בדומה לשירי התקופה, השיר אופיין בסגנון שאנסון צרפתי. במרכז מילות השיר עומדת דופרה, ששואלת את אהובה לשעבר כיצד היא תוכל לשכוח את האהבה ואת הכאב כשעזב אותה.

## באירוויזיון
ב-3 במרץ 1957, השיר בוצע על ידי דופרה בתחרות האירוויזיון. השיר זכה במקום הרביעי עם שמונה נקודות (אחת מהממלכה המאוחדת, שלוש מאוסטריה וארבע מאיטליה).

## הערות שוליים

קטגוריה:שירי 1957
קטגוריה:סינגלים מ-2014
קטגוריה:שירי אירוויזיון 1957
Amours mortes
קטגוריה:שירים בצרפתית
קטגוריה:שירי אהבה
קטגוריה:שירים על כאב לב
All (שיר של פטרישיה ברדין)

"**All**" (בעברית: "**הכל**") הוא שיר שבוצע על ידי הזמרת הבריטית פטרישיה ברדין. השיר ייצג את הממלכה המאוחדת באירוויזיון 1957 – התחרות הראשונה בה נטלה המדינה חלק. השיר נכתב על ידי אלן סטרנקט והולחן על ידי ריינל ורפורד. השיר הושר שלישי בסדר ההופעות, לפני איטליה ואחרי לוקסמבורג. כיוון שהשיר בוצע באנגלית, השיר הפך לשיר הראשון שבוצע באנגלית על בימת האירוויזיון.

## רקע
בדומה לשירי התקופה, השיר בוצע בסגנון בלדה איטית. השיר החזיק זמן רב בתואר, השיר הקצר ביותר שבוצע בתחרות האירוויזיון. אורכו של השיר עמד על 1:52 דקות. שיאו של השיר נשבר ב-2015 כשפינלנד שלחה את השיר "Aina mun pitää" שעמד על 1:27 דקות.

## באירוויזיון
ב-3 במרץ 1957, השיר בוצע על ידי ברדין בתחרות האירוויזיון. השיר זכה במקום השביעי עם שש נקודות (אחת מאוסטריה, בלגיה, לוקסמבורג והולנד ושתיים משווייץ).

## הערות שוליים

קטגוריה:שירי אירוויזיון 1957
קטגוריה:שירי הממלכה המאוחדת באירוויזיון
קטגוריה:שירים באנגלית
Corde della mia chitarra

"**Corde della mia chitarra**" (בעברית: "**המיתרים של הגיטרה שלי**") הוא שיר שבוצע על ידי הזמר האיטלקי, נונציו גאלו. השיר ייצג את איטליה באירוויזיון 1957. השיר נכתב על ידי אריק פנססן והולחן על ידי מריו רוציונה. השיר הושר רביעי בסדר ההופעות, לפני אוסטריה ואחרי הממלכה המאוחדת.

## רקע
בדומה לשירי התקופה, השיר בוצע בסגנון שאנסון צרפתי עם עיבוד איטלקי. במרכז מילות השיר עומד גאלו שמספר על רגשותיו לאחר שגילה כי אהובת ליבה איננה אוהבת אותו יותר. הוא מבקש ממיתרי הגיטרה שלו לנגן בעצמם, היות שאין לו רצון להמשיך לנגן. השיר מחזיק בתואר, השיר הארוך ביותר שבוצע על בימת האירוויזיון. אורכו של השיר עמד על 5:09 דקות. בעקבות כך, מארגני התחרות אשררו תקנה הקובעת כי אין לשלוח שיר העולה על 3.5 דקות (לאחר מכן זה שונה ל-3 דקות).

## באירוויזיון
ב-3 במרץ 1957, השיר בוצע על ידי גאלו בתחרות האירוויזיון. השיר זכה במקום השישי עם שבע נקודות (אחת מבלגיה, דנמרק ולוקסמבורג ושתיים מהממלכה המאוחדת והולנד).

## הערות שוליים

קטגוריה:שירי אירוויזיון 1957
קטגוריה:שירי איטליה באירוויזיון
קטגוריה:שירי פסטיבל סן רמו 1957
קטגוריה:שירים באיטלקית
קטגוריה:שירים על כאב לב
נבחרת ישראל בפוטבול

**נבחרת הפוטבול הלאומית בישראל** היא נבחרת הפוטבול הרשמית של ישראל. הקבוצה הוקמה בשנת 2012, בעיקר עם שחקני ליגת הפוטבול הישראלית, שהיא הליגה הבכירה בענף הפוטבול בישראל וצוות המאמנים. צבעי הנבחרת הם כחול ולבן, כצבעי דגל ישראל.

המשחק הראשון של הנבחרת נערך ב-17 במאי 2012 בכפר הבפטיסטים ליד פתח תקווה, כאשר נבחרת ישראל פגשה את קבוצת מכללת התנ"ך של מראנתה. עבור הנבחרת הישראלית זה היה המשחק הראשון אי פעם במגרש של 100 מטר בקבוצה של 11 שחקנים. בליגת הפוטבול הישראלית משוחק הפוטבול במגרשים של 60 יארד על ידי 9 שחקנים (בשנת 2012 המשחקים היו אפילו עם 8 שחקנים). המשחק הסתיים עם ניצחון של 49 - 6 למארנתה.

## צוות המאמנים
מאמן ראשי- ג'יי הופמן

מאמן הגנה- ג'יי ארמסטד

מאמן התקפה-אורי שטרנבך

מאמן-בי. ג'יי. וייס

מאמן-נעם דאלאל

מאמן-אריאל הופמן

## צוות השחקנים ותפקידם
ברק קציר - WR, KR

מתיו קאופמן- QB

דוד רבינסקי- FB, MLB

מיכאל בלוב- QB, WR

שי כרם- QB

נתי לנדאו- QB, H

דני איסטמן- S, KR

דוד פיטוסי- RB

יאיר זילברשטיין -OLB

אבי קולאל-CB

אופק אסנפלד-RB

אופיר לוי-RB

אמיתי צ'ובינסק-FB

ברק רחבי-CB

שחר רגב-S

שחר עדי-OLB

מיכה אלון-MLB

מתנאל כץ-CB

עמר האס-OLB

סנדרו קלנדדזה-DE

דוד בארי- G

יונתן אליהו-T

אהוד קליין-OLB, S

סרגיי נבגוד-G

אריה סקלר-OLB

תום הדרי-T

אבייה שרמק-T

אלמוג פרנקו-G

יואב פרוסק-G

אליאב בורדוביץ-T

עמרי איילון-C

יצחק מנשורי-DT

אריאל מייזל-C

הוד פורמן-G,T

שי הילמן-WR

עמית קולטון-TE

גדעון ריז-WR

צבי סקלר-DE

סינא עבאס-DE

עידן מלכיור-DT

אחמד אבו גאבר-DE

## ראו גם
* ליגת הפוטבול הישראלית
*http://www.israel-football.co.il/team/national-team/

## הערות שוליים

פוטבול
קטגוריה:ישראל: פוטבול
אנדרטת החיל הכללי

**אנדרטת החיל הכללי** היא אנדרטה שנועדה להנציח את חללי החיל הכללי וממוקמת בבסיס מחנה דורי שברמת גן. האנדרטה נחנכה ב-3 באוקטובר 2013 ומונצחים בה כ-440 חיילים.

על פי אתר יזכור, עיצוב האנדרטה מיועד "לתת ביטוי לערגה וכמיהה לנופלים". קצה האנדרטה מתמר אל-על יחד עם סמלי היחידות וסמל צה"ל, וחרך באבן מעליהם מאפשר חדירת קרן אור המאירה את שמות הנופלים, להם מקובעים סמלי פרח דם המכבים. על האנדרטה עצמה מצוטט פסוק מספר שמות – "זֶה שְּׁמִי לְעֹלָם וְזֶה זִכְרִי לְדֹר דֹּר" (). בסמוך לאנדרטה ממוקמת גם אנדרטת חיל משאבי האנוש שנחנכה אף היא באותה העת.

## קישורים חיצוניים

* 

## הערות שוליים

כללי
חיל כללי
קטגוריה:מחנה דורי
יהדות סרי לנקה

ה**[[יהודים]]** היו נוכחים **ב[[סרי לנקה]]** מאז המאה ה-9 לפחות. ב, אבו זייד אל חסן, ערבי מוסלמי פרסי הצהיר כי היו "מספר רב של יהודים" באי שבדיוק נגלה לערבים.

ב, בנימין מטודלה דיווח כי ישנם 3,000 יהודים בסרי לנקה.

חלק מן היהודים הוטמעו באוכלוסייה המקומית במשך מאות שנים. עם הגעתם של הפורטוגזים בראשית המאה ה-16 נאלצו לנטוש את אמונתם וזהותם (מה שהוביל להתבוללות במאות השנים האחרונות) או שנשחטו. בהרחבה של האינקוויזיציה הפורטוגזית.

כיום חיים כ-350 יהודים במדינה.

נראה כי לא יהודים מתרגלים, וגם אנשים ששמרו על הידיעה שהם צאצאי יהודים, שרדו מאותה תקופה מוקדמת, אם כי ייתכן שיש שושלות יהודיות. בעלי שם המשפחה "דה פונסקה" ושם המשפחה "דה אלוויס" בסרי לנקה עשויים להיות הצאצאים המעורבים של אנשים שמות משפחה "[פונסקה, דה אוליברה (שם משפחה)", המקושרים בדרך כלל למוצא יהודי פורטוגזי ספרדי. צאצאי המוצא היהודיים המפורסמים האחרים יהיו "אלקגמות". ניתן היה לאתר את ההיסטוריה שלהם עד לתקופות הקולוניאליות בציילון.

בשל עושרם ועוצמתם העצומה, יהודי טאמיל תאטר נהרגו באופן שיטתי מכיוון שהמדינה ושליטיה ראו בכך אפשרות טובה יותר מאשר להחזיר את הכסף המגיע. עם הזמן התאטרים נטמעו בקאסטים של אחיהם / אחיות ומספרם הלך והתמעט. לפי הערכות, פחות מ-350 תאטרנים יהודים קיימים כיום. יהודים טמילים בולטים רבים שמרו על שושלתם חזקה אך בסתר. נאמר כי הם עדיין מחזירים את עצמם ביהודי טמיל תאטר, אך עקב רדיפה שמרו על כך והם נוטים רק לגלות לאחיהם.

הטקסים והפרקטיקות שלהם שילבו אלמנטים הינדים ויהודיים וניתן לראות זאת בנישואיהם, אך ככל שהקהילה מתדלדלת לאט לאט היסוד ההינדי התחזק על חשבון היהודי.

## יהודים מפורסמים בסרי לנקה
* אדית גימראי לודוביק – פסיכואנליטיקאית ילידת הונגריה, פמיניסטית והיסטוריונית של הבודהיזם.
* לאונרד וולף – תאורטיקן פוליטי יליד בריטניה, סופר ועובד מדינה, בעלה של וירג'יניה וולף.
* חלק מחברי משפחת רוטשילד.

## ראו גם
* יהדות הודו

## הערות שוליים

קטגוריה:סרי לנקה: דמוגרפיה
סרי לנקה
אנדרטת חיל משאבי האנוש

**אנדרטת חיל משאבי האנוש** היא אנדרטה שמיועדת להנציח את 102 חללי חיל משאבי האנוש. האנדרטה ממוקמת במחנה דורי שברמת גן, ונחנכה באוקטובר 2013. האנדרטה ממוקמת בסמוך לאנדרטת החיל הכללי שנחנכה גם היא באותה העת. על האנדרטה כתובים שמות הנופלים, וכן מילים משיר "מגש הכסף" של המשורר נתן אלתרמן. בסמוך לשתי האנדרטאות ישנה רחבת דשא שמהווה מקום לטקסים.

## קישורים חיצוניים

* 

קטגוריה:רמת גן: אנדרטאות
קטגוריה:אנדרטאות חיליות לזכר חללי מערכות ישראל
קטגוריה:מחנה דורי
אתר הנצחה לחללי המשטרה הצבאית

אתר ההנצחה לזכר חַלְלֵי חיל המשטרה הצבאית ממוקם במחנה גור (מ"ק 21, בסמוך לצומת השרון). 
האתר הוקם במחנה בית-ליד בשנת 2005, עם מעבר בסיס ההדרכה החילי - בית הספר למשטרה צבאית (בה"ד 13), ממיקומו הישן במחנה קדום שבשומרון.
בשנת 2015 בה"ד 13 עבר לקריית ההדרכה שבנגב ואת מקומו תפסה חטיבת הקומנדו שלעת עתה האנדרטה שוכנת בבסיסה, עד שתעבור בשנת 2023 למתחם אחר בתוך המחנה שנמצא ברשות המשטרה הצבאית.
אל המבנה המרכזי באתר ניתן להיכנס משני כיוונים דרך דלתות זכוכית כבדות.
מתחתיו תלויות מסגרות אשר בכל אחת מהן תמונתו ופרטיו של כל אחד מנופלי החיל וכן נרות זיכרון.
בהמשך לקיר עמדת מחשב לעיון בפרטי הנופלים.
על מדפים נמצאים אוגדנים אישיים המכילים פריטי מידע על כל אחד מהחללים.
במרכז החדר שולחן שעליו מונחים ספרי מבקרים. 
במרכז הקיר הנגדי  לוח גרניט שחור אשר משני צדדיו נמצאים דגל הלאום ודגל חיל המשטרה הצבאית. על הלוח, בין סמל צה"ל לסמל חיל המשטרה הצבאית, טבוע הפסוק: "וָאֶעֱבֹר עָלַיִךְ וָאֶרְאֵךְ, מִתְבּוֹסֶסֶת בְּדָמָיִךְ; וָאֹמַר לָךְ בְּדָמַיִךְ חֲיִי" (יחזקאל ט"ז, ו') 
לפני המבנה המרכזי קיר ארוך אשר תוחם את רחבת הכניסה.
מצידו החיצוני של הקיר, בכניסה לאתר, פסוק מקינת דוד
: "מנשרים קלו מאריות גברו".
מצידו הפנימי של הקיר סדורים, בהמשך למילה "לזכרם", לוחות מתכת, בהם הוטבעו שמות הנופלים לפי תקופות.
לאורך הקיר מלבלבים צמחים.
3 תרנים ניצבים במרכז האתר – דגל הלאום במרכז ומשני צדדיו דגלי חיל המשטרה הצבאית. בהמשך ממוקמת אבוקת הזיכרון.
מדי שנה מתקיים במקום טקס ההתייחדות השנתי עם זכרם של חַלְלֵי החיל.
כל טירון שמתגייס לחיל מבקר באתר ובכך מקיים האתר את תפקידו בהנצחה ובהנחלת המורשת של חללי חיל המשטרה הצבאית.

## קישורים חיצוניים

* 

קטגוריה:אנדרטאות חיליות לזכר חללי מערכות ישראל
קטגוריה:חיל המשטרה הצבאית
הקרב בנהר הליטני

ממוזער|חיילים אוסטרלים חוצים את נהר הליטני
**הקרב בנהר הליטני** היה קרב במלחמת העולם השנייה, שהתרחש ב-9 ביוני 1941, במסגרת ההתקדמות לביירות במהלך המערכה בסוריה-לבנון. הדיוויזיה השביעית האוסטרלית, בפיקודו של לוטננט ג'נרל ג'ון לברק, חצתה את נהר הליטני ובהמשך לחמה בכוחות צרפת של וישי.

## מבצע מקדים
חוליית פלמ"ח בפיקוד יגאל אלון הצליחה לתפוס את הגשרים על הליטאני באזור מרג' עיון, אך הסתבכותו של הכוח האוסטרלי מנעה חבירה ושימוש בגשרים, ולאחר שהחזיקו בגשרים כ-24 שעות, נסוגו, והצבא הצרפתי המגן פוצץ את הגשרים.

כוח של משה דיין נשלח לתפוס גשרים אסטרטגיים באזור הכפר איסקנדרון, כעשרה קילומטרים צפונית לראש הנקרה. הם נתקלו ביחידה צרפתית, וכבשו מבנה של תחנת משטרה. למקום הגיעו תגבורות רבות, ובחילופי האש נפצע דיין ואיבד את עינו. הכוח החזיק במקום עד שהגיעו אליו אנשי הצבא האוסטרלי בדרכם צפונה.

## מהלך הקרב
במהלך השעה הראשונה של 8 ביוני 1941, במסגרת מבצע אקספורטר, חצו הכוחות האוסטרליים בצפון שטח המנדט הבריטי את הגבול לדרום לבנון. ההתנגדות הראשונית של כוחות וישי מדרום לנהר ליטני הייתה מפוזרת ובדרך כלל לא מאורגנת.

הבריגדה ה-21 האוסטרלית התקדמה לאורך כביש החוף לכיוון ביירות וניסתה לחצות את נהר ליטני. במקביל בוצעה נחיתת לילה מפתיעה על ידי הקומנדו מספר 11 (סקוטי), בפיקודו של אלוף-משנה ר.ל פדר, במטרה לתפוס את הגשר בסמוך לשפך הנהר, אך הנחיתה התעכבה בשל הים הסוער, והמגינים הצרפתים הספיקו להרוס את הגשר. בסופו של דבר נחת הקומנדו באור יום, בשלושה יעדים נפרדים. לנחיתה כמעט ולא הייתה התנגדות מכיוון שהכוח המגן עסק בלחימה מול האוסטרלים. בהמשך הייתה לחימה. הכוח הצליח לגבור על אנשי וישי, ולחבור אל האוסטרלים, במחיר של 231 הרוגים ופצועים, כחצי מהכוח שנחת, ביניהם פדר, שנהרג בתקיפה על הבסיס הצרפתי. הוא הוחלף על ידי ג'פרי קיז, שכוחותיו הצליחה בסופו של דבר לעבור את הליטני בסירות בעזרת האוסטרלים.

התקפה נגדית של הצרפתים באמצעות משוריינים נבלמה. גשר פונטונים הושלם במהירות. האוסטרלים התקדמו תחת אש לא מדויקת משתי משחתות צרפתיות, "גפאר" ו-וואלמי. ארטילריה אוסטרלית הרחיקה את המשחתות שהתקרבו לחוף כדי להפגיז את הכוחות המתקדמים.

## אחרית דבר
לאחר הלחימה סביב הליטני נעה חטיבה 21 צפונה לעבר צור, כחלק מהתמרון הרחב לעבר ביירות. בצור השתתפה בכמה פעולות במסגרת המסע לכיבוש צידון, שנפלה ב־13 ביוני. במקביל, נעה באגף הימני של חטיבה 21 חטיבה 25, שהתקדמה לעבר מרג' ע'יון, שטוהרה זמנית ב־11 ביוני. בהמשך נשאר כוח קטן מה-25 להחזיק את מרג' עיון, ואילו שאר החטיבה נעה צפונה כדי לכבוש את ג'זין, שנפלה ב-13 ביוני. עם זאת, ב-15 ביוני הייתה התקפה צרפתית על מרג' עיון, ולחימה קשה התחוללה סביבה עד 27 ביוני.

## לקריאה נוספת

* 
* 
* 
* 


## הערות שוליים

קטגוריה:המערכה בסוריה ובלבנון במלחמת העולם השנייה
קטגוריה:מלחמת העולם השנייה: 1941
קטגוריה:קרבות צרפת במלחמת העולם השנייה
האדם והטבע

**האדם והטבע** הוא חיבור הגותי מאת ההוגה והמחנך הציוני אהרן דוד גורדון, אשר נחשב ליצירתו הידועה והבולטת ביותר. החיבור עוסק בפילוסופיה, מוסר, והקשר בין האדם לסביבתו. הוא נכתב בעשור השני של המאה ה-20 בארץ ישראל. חלק מהמאמרים המהווים את החיבור התפרסמו בעיתונות בימיו של גורדון, והיתר נערך מכתב יד והופיע לראשונה לאחר מותו. "האדם והטבע" הופיע כחיבור שלם בשנת 1927 בהוצאת הפועל הצעיר. בתחילת שנות ה-50 נערך שוב והופיע בצורת כרך כחלק מסדרת כתבי א"ד גורדון בעריכת שמואל הוגו ברגמן ואליעזר שוחט. בשנת 2020 ראתה אור גרסה נוספת, ערוכה מכתב היד, בהוצאת מאגנס בעריכת יובל גובני ורון מרגולין.

בספרו, מחדש גורדון את המילה העברית 'חוויה' (שלא הייתה קיימת קודם לכן בעברית) באמצעות חיבור המילה חיים עם משקל הווייה. החוויה לדברי גורדון, היא אופן השגה של העולם, הנובע מעצם הווייתו החיה, מן הטבע, וקודם להכרה (ועל כן איננו יכול להתפס במלואו על ידי ההכרה הכוללת לשיטתו של גורדון את החושים והמחשבות). ההכרה לדבריו, נובעת מתוך החוויה, ומהווה היבט שהוא מצד אחד התפתחות של החוויה שהגיעה לשכלול הגבוהה ביותר באנושות (שבה ההכרה מכירה גם בעצמה) ומאידך מהווה היבט מצומצם של החוויה. את היחס בין חוויה להכרה הוא משווה לראי, כשצידו השקוף, המשקף את העולם, הוא ההכרה, ואילו צידו האטום - המאפשר למעשה את השקיפות אבל איננו יכול להשתקף בה בעצמו, הוא החוויה. 

גורדון טען כי ההכרה המפותחת של האדם, ובייחוד החברה המודרנית והמדעית המתבססת על הכרה וחקירה של הטבע, הביאה את האדם לכדי ריחוק מטבעו ומחווייתו. גורדון משווה זאת לסיפור גירוש אדם וחווה מגן העדן לאחר שאכלו מעץ הדעת.

מושגים מרכזיים נוספים אותם מנסח גורדון בספרו הם 'חיים של צמצום' מול 'חיים של התפשטות'. הראשונים, משמעם חיים הנשענים ברובם על ההכרה, בהם מעמיד עצמו האדם כתכלית החיצונית לטבע, לחברה ולמגע עם הזולת. השניים - משמעם שהאדם ממש את חייו עם הטבע, עם החברה ועם הזולת. את החיים של התפשטות ניתן לדבריו להשיג באמצעות חיים של יצירה.

## לקריאה נוספת
* אליעזר שביד, **היחיד - עולמו של א.ד. גורדון**, עם עובד 1970.

## קישורים חיצוניים

* האדם והטבע בפרויקט בן יהודה

## הערות שוליים

קטגוריה:ספרי עיון בעברית
קטגוריה:חיבורים פילוסופיים
קטגוריה:ספרי 1927
קטגוריה:יצירות שהתפרסמו לאחר מות מחבריהן
קטגוריה:זכויות בעלי חיים: ספרות
רכבי למבורגיני

להלן רשימה של מכוניות המיוצרות על ידי חברת המכוניות האיטלקית למבורגיני. רק הדגמים העיקריים מפורטים.

## רכבי עבר

## רכבי חד פעמיים

## רכבים נוכחיים

## קישורים חיצוניים

*
קטגוריה:כלי רכב איטלקיים
המכון לארכאולוגיה (הר הצופים)

**המכון לארכאולוגיה**, הממוקם בקמפוס האוניברסיטה העברית בהר הצופים שבירושלים, מהווה את מרכז המחקר לארכאולוגיה באוניברסיטה העברית. המכון כפוף לפקולטה למדעי הרוח ובראשו עומד פרופסור עוזי ליבנר.

חקר הארכאולוגיה החל באוניברסיטה בשנת 1926, מיד לאחר היווסדה. עם זאת, המחלקה לארכאולוגיה הוקמה רק בשנת 1934 ולמעשה מהווה את המחלקה הוותיקה ביותר לארכאולוגיה בארץ. בנוסף על כך, המחלקה הייתה היחידה בארץ מסוגה עד להקמת המחלקה לארכאולוגיה באוניברסיטת תל אביב בשנות ה-60. בזמן חלוקתה של ירושלים (1948–1967) המכון פעל במרכז העיר ובגבעת רם, וחזר להר הצופים לאחר מלחמת ששת הימים. באותה השנה ובעקבות שינויים ארגוניים, הפכה המחלקה למכון לארכאולוגיה.

## ראו גם
* רשות העתיקות
* המכון לארכאולוגיה (אוניברסיטת תל אביב)

## קישורים חיצוניים
* 
* 
* 

קטגוריה:קמפוס האוניברסיטה העברית בהר הצופים
קטגוריה:ארכאולוגיה של ארץ ישראל
קטגוריה:ארכאולוגיה מקראית
ארכאולוגיה
קטגוריה:מכוני מחקר לארכאולוגיה
קטגוריה:ארגוני מחקר לארץ ישראל
קטגוריה:האוניברסיטה העברית בירושלים: יחידות אקדמיות
אנדרטה לנופלי פיקוד העורף

**אנדרטה לנופלי פיקוד העורף** היא אנדרטה המנציחה את 417 חללי פיקוד העורף. האנדרטה ממוקמת בבסיס פיקוד העורף, מחנה רחבעם בפאתי העיר רמלה. סמוך אליו הוקם אמפיתיאטרון המיועד לכינוסי קבוצות. משמאל לאנדרטה הוקם חדר הנצחה, שבו ספסלים לישיבה, עמדת מחשב ותיקים המביאים את סיפורי הנופלים. לאורך מרכז הקיר, על לוחות זכוכית, כתובים שמות הנופלים לפי תקופות.

על קירות האנדרטה חרוטים שמות הנופלים, וכן הפסוקים "בצרה קראת ואחלץ" () ו"כי מדי דברי בו זכור אזכרנו עוד" (ירמיהו ל"א י"ט).

## קישורים חיצוניים
* 

קטגוריה:אנדרטאות חיליות לזכר חללי מערכות ישראל
קטגוריה:רמלה: מבנים
קטגוריה:פיקוד העורף
ברט טאקר

**ברט אלן טאקר** (באנגלית: **Brett Alan Tucker**; נולד ב-21 במאי 1972) הוא שחקן קולנוע, טלוויזיה וזמר אוסטרלי.

## קריירת משחק
טאקר שיחק בתיאטרון הלאומי במלבורן.

לקראת תפקידו בסדרת הדרמה בנות מקלאוד, הוא עבד אצל וטרינר ללמוד את תפקידו.

בתיאטרון שיחק בין היתר במחזה "האישה בשחור" בשנת 2006, וב"גטסבי הגדול" בשנת 1997.

בין השנים 1999–2000 שיחק בתפקיד דניאל פיצג'רלד בסדרת הטלוויזה האוסטרלית שכנים שכנים, תפקיד אליו חזר בסוף 2007. ביוני 2009 פורסם כי הוא יעזוב את הסדרה כדי לחפש לשחק בארצות הברית. בנוסף לסדרה "שכנים שכנים", טאקר שיחק את מקס בסדרה "מועדון האוכף".

לטאקר היה גם תפקיד משני בסרט שחרור בעורף האויב משנת 2005.

מאז שהגיע לארצות הברית, טאקר הופיע בסדרות טלוויזיה רבות בין היתר ב"", "קאסל" ו-"NCIS". הוא הופיע גם כהארי דייוויס ב"פילגש". טאקר שיחק גם בסדרת הטלוויזיה "תחנה 19" במשך 17 פרקים, החל מעונת 2018.

## חיים אישיים
הוא אחד משלושת בניהם של קן וג'ניס טאקר, הוא גדל בעמק יארה בויקטוריה עם שלושת אחיו – ניקי, מארק ודייוויד.

## פילמוגרפיה נבחרת
* 1998: מדינת קורונר
* 1998: רעמים
* 2005: שחרור בעורף האויב
* 2013: תור: העולם האפל

### טלוויזיה

* 2003-2001: *The Saddle Club*
* 2003–2008: בנות מקלאוד
* 2013: מאהבות
* 2018–2020: תחנה 19
*2021: ארקיין (דיבוב)
*2021: שקרים ונשיקות
*2021: *The Big Leap*
*2025: המעון

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:זמרים אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-1972
בית הכנסת בנורשפין

**בית הכנסת נורשפין** (בשוודית: **Norrköpings synagoga**) הוא בית כנסת היסטורי הממוקם ברובע נורדנטיל, נורשפין, שוודיה.

בהתאם לחוק משנת 1782 , נורשפין יחד עם סטוקהולם וגטבורג הפכו לערים היחידות בהן הורשו היהודים להתיישב באופן קבוע באותה תקופה. בית כנסת קטן הוקם בשנת 1790, במימון הסוחר היהודי-גרמני יעקב מרכוס. בית הכנסת הנוכחי נבנה בין השנים 1855–1858 בסגנון נאו-קלאסי בתכנון של האדריכלים אדוורד מדן וקרל סטול.

## מצב נוכחי
בית הכנסת סגור לתפילות בגלל מיעוט אוכלוסייה יהודית באזור. עם זאת, הבניין עדיין משמש מדי פעם לקונצרטים ואירועים אחרים. בית הכנסת מסווג כמבנה רשום מאז 1978.

## קישורים חיצוניים

## הערות שוליים

נורשפין
קטגוריה:נורשפין
המטרה מקדשת את האמצעים

"**המטרה מקדשת את האמצעים**" הוא ביטוי שמשמעותו הגשמת היעד בכל דרך שהיא. כלומר, יש לנקוט את כל האמצעים האפשריים להשגת מטרה – גם אמצעים הנחשבים לרוב פסולים ובלתי-מוסריים.

מקור המונח באנגלית תיכונה: "By hook or by crook", ותועד לראשונה ב"מסכתות שנויות במחלוקת" (Controversial Tracts) של ג'ון ויקליף משנת 1380.

הניסוח 'המטרה מקדשת את האמצעים' מיוחס תדיר לניקולו מקיאוולי. ספרו הנסיך, במיוחד בפרקים 15–18, מבטא אמנם תפיסה הקרובה לרוח האמרה, אך היא לא נאמרה שם בלשון זו.
## ראו גם
* תוצאתנות

## קישורים חיצוניים

## הערות שוליים

קטגוריה:ביטויים
אלן אוואנס

**אלן אוואנס** (באנגלית: **Allan Evans**; נולד ב-12 באוקטובר 1956 בדנפרמלין שבסקוטלנד) הוא כדורגלן ומאמן עבר סקוטי, ששיחק בעמדת הבלם.

## ביוגרפיה
אוואנס נולד בדנפרמלין שבסקוטלנד בשנת 1956. אביו שירת בחיל האוויר המלכותי. הוא למד בבית הספר התיכון וודמיל ובגיל 14 חתם בקבוצה דנפרמלין אתלטיק, איתה זכה בגביע הסקוטי עד גיל 16 ובכמה גביעים אחרים.

הוא חתם על תנאים מקצועיים בה ב-21 במאי 1973 ובתחילת דרכו שיחק כחלוץ לפני שעבר להגנה. אוואנס ערך את הופעת הבכורה הרשמית ב-27 באוקטובר אותה שנה במשחק נגד גרינוק מורטון לאחר שהחליף את קן מקי ברבע השעה האחרונה. כשהיה בן 17 ערך אוונס את הופעת הבכורה שלו בקבוצה בתיקו 2–2 נגד ריינג'רס, משחק בו שבר את רגלו הימנית. אוואנס חזר לכשירות ב-16 במרץ 1974 ונכנס כמחליף נגד קלייד. בעונת 1974/75 הפך לשחקן קבוע בדנפרמלין אתלטיק לאחר הפציעות של ג'ים לישמן ודייב מק'ניקול. בסך הכול ערך במדיה 123 הופעות וכבש 15 שערים.

הסקוטי הצטרף לאסטון וילה לאחר והסקאוט שלה שבכלל הלך לראות את משחקו של יו ווייט השוער, בסופו המליץ למועדון להחתים את אוואנס. העברתו התרחשה במאי 1977 ודנפרמלין אתלטיק קיבלה מקדמה של 21,600 ליש"ט עם 10,800 נוספים לאחר שרשם עשר הופעות בקבוצה הראשונה. הוא זכה עימה להצלחה רבה. הופעת הבכורה הגיעה ב-4 במרץ 1978 וזמן לא רב לאחר מכן כבש במילואים שישייה בניצחון 0–10 על שפילד יונייטד. בשתי הופעות נוספות שיחק כחלוץ לפני שחזר לעמדתו הטבעית ושיתף פעולה בהגנה לצד קן מקנוט. בעונת 1980/81 זכה באליפות מפתיעה והראשונה של המועדון מאז 1910, ועונה אחר כך בגביע אירופה לאלופות. במפעל האירופי ההגנה תחתו ספגה רק שני שערים ב-9 משחקים כל הדרך אל הניצחון 0–1 בגמר על באיירן מינכן. בזכות הצלחת המועדון זומן ושיחק בנבחרת סקוטלנד במונדיאל 1982. אוואנס עזב את אסטון וילה ב-1989 לאחר שערך בה 473 הופעות וכבש 63 שערים. התחנות האחרונות בקריירה שלו היו לסטר סיטי ודרלינגטון.

## תארים
;אסטון וילה
*אליפות אנגליה: 1980/81
*מגן הקהילה: 1981 (משותף)
*גביע אירופה לאלופות: 1981/82
*הסופר קאפ האירופי: 1982
;אישיים
*קבוצת השנה בליגה האנגלית: 1980/81

## קישורים חיצוניים

## הערות שוליים

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:כדורגלני דנפרמלין את'לטיק
קטגוריה:כדורגלני אסטון וילה
קטגוריה:כדורגלני לסטר סיטי
קטגוריה:כדורגלני נבחרת סקוטלנד
קטגוריה:מאמני כדורגל סקוטים
קטגוריה:מאמני וסט ברומיץ' אלביון
קטגוריה:דנפרמליין: כדורגלנים
קטגוריה:בריטים שנולדו ב-1956
ימי זיכרון לשואה

**ימי הזיכרון לשואה** הם מועדים שנתיים, שנקבעו על ידי מדינות שונות ברחבי העולם, לציון מיליוני הקורבנות של גרמניה הנאצית, ובמיוחד של השואה, וכן כדי לכבד את ניצולי השואה ואת מציליהם ולהילחם בשנאה ובאנטישמיות. היום בו מתקיימת ההנצחה עשוי להשתנות בין המדינות, כמו גם שם ההנצחה.

## רשימת ימי הזיכרון

## ראו גם
* יום הזיכרון לשואה ולגבורה
* השפעות השואה
*
קטגוריה:אירועים בחודש מאי
קטגוריה:אירועים בחודש יולי
קטגוריה:אירועים בחודש אפריל
קטגוריה:אירועים בחודש מרץ
קטגוריה:אירועים בחודש ינואר
פאפשלמון

**פאפשלמון** (בהונגרית: **Pápasalamon**) הוא כפר במחוז וספרם שבמרכז הונגריה.
כמו יישובים רבים באירופה גם בפאפשלמון מספר התושבים נמצא בירידה. כך, בשנת 1990 היה מספר התושבים 404 ובשנת 2020 רק 343 תושבים.

הכפר נהרס בזמן הכיבוש הטורקי ויושב מחדש בתחילת המאה ה-18.

בפאפשלמון חיו שני יהודים בשנת 1880.

## קישורים חיצוניים

* 

## הערות שוליים

קטגוריה:הונגריה: כפרים
קומוניזם דתי

**קומוניזם דתי** הוא סוג של קומוניזם המשלב עקרונות דתיים. חוקרים השתמשו במונח כדי לתאר מגוון תנועות חברתיות או דתיות לאורך ההיסטוריה שהעדיפו את הבעלות המשותפת על רכוש.

תורתו של ישו מתוארת לעיתים קרובות כקומוניסטית על ידי קומוניסטים נוצרים דתיים. כי בכנסייה המוקדמת בירושלים "[אחד] אחד טען שכל רכושם הוא שלהם", אם כי מאוחר יותר התבנית תיעלם מההיסטוריה של הכנסייה אלא בתוך המנזריות.

## סקירה כללית
קומוניזם נוצרי הוא צורה מוקדמת של סוציאליזם וקומוניזם קדם-מרקסיסטי המבוסס על נצרות. זו תאוריה תאולוגית ופוליטית המבוססת על התפיסה שתורתו של ישו מאלצת את הנוצרים לתמוך בקומוניזם כמערכת החברתית האידיאלית. אף על פי שאין הסכמה מוחלטת על הזמן המדויק שבו הקומוניזם הנוצרי נוסד, קומוניסטים נוצרים רבים טוענים כי ראיות מן התנ"ך מעידות כי הנוצרים הראשונים, כולל השליחים, הקימו חברה קומוניסטית קטנה משלהם בשנים שלאחר מותו ותחייתו של ישו.

## היסטוריה
המונח "קומוניזם דתי" שימש לתיאור מגוון תנועות חברתיות או דתיות לאורך ההיסטוריה. "קומונת הנוצרים הקדומים בירושלים" תוארה כקבוצה העוסקת בקומוניזם דתי. תורתו של מזדק, רפורמית פרסית פרוטו-סוציאליסטית דתית, נקראה גם "קומוניזם" מוקדם. לדברי בן פוקס ובולנט גוקאי, הבולשביק מיכאיל סקצ'קו הצהיר בקונגרס עמי המזרח כי "הדת המוסלמית נעוצה בעקרונות של קומוניזם דתי, לפיהם איש אינו יכול להיות עבד לאחר, ואף לא חתיכה אחת. אדמות עשויות להיות בבעלות פרטית".

## ראו גם
* קומוניזם נוצרי

## הערות שוליים

*
קטגוריה:פילוסופיה של הדת
כרמים (מלון)

**מלון כרמים** הוא מלון בוטיק של רשת מלונות ישרוטל, השוכן בקיבוץ קריית ענבים, בהרי ירושלים.

## היסטוריה
ב-1941 נחנך במקום בית ההבראה השני ב, ונקרא **בית המרגוע ע"ש אסתר**, ונקרא ע"ש אסתר רייכנשטיין, שהורחב בשנת 1974. על בסיס בית ההבראה נבנה המלון, אשר תוכנן על ידי האדריכלים גיא איגרא ורני זיס.

המלון נפתח ב-2013, וכולל 155 חדרים המשתרעים על שטח של כ־15,300 מ"ר, באזור היקבים הסמוך לקיבוץ, אשר מחזיק בנתח קטן באחזקותיו של המלון.

## המלון
לפי משרד התיירות, המלון דורג כמלון 5+ כוכבים. במלון ספא, אשר בשנת 2019 זכה בתחרות ארגון הספא באיחוד האירופי ESPA והתאחדות המלונות בתואר "הספא החדשני בישראל".

## קישורים חיצוניים
* 
* 
* 
* 

## הערות שוליים

קטגוריה:בתי הבראה
קטגוריה:ישראל: בתי מלון
קטגוריה:ישרוטל
קטגוריה:קריית ענבים
מרטין פוירשטיין

**קרל מרטין פוירשטיין** (בגרמנית: **Martin von Feuerstein**; 5 בינואר 1856 – 13 בפברואר 1931) היה צייר גרמני ופרופסור באוניברסיטה. הוא היה נציג תנועת הנצרתיים, אך גם שילב ביצירתו אלמנטים של אימפרסיוניזם ואר נובו, שעוצבו על ידי מוטיבים דתיים.

## קורות חייו
אבותיו של פוירשטיין הגיעו מקליינוולסרטל. אביו היה הפסל יוהאן מרטין פוירשטיין, אמו מארי אגאתה קתרין פוירשטיין לבית מולר. הוא למד בתיכון בקולמר עד 1870 ולמד אמנות בתחילה במינכן.

בשנת 1878 עבר לפריז, בין השנים 1880 ל־1882 עבד כצייר ז'אנר באלזס. ב־1882–1883 ערך טיול באיטליה ואז נסע למינכן, שם פנה לציור דתי. בין השנים 1898–1924 היה פרופסור לציור דתי באקדמיה לאמנות במינכן.

על הישגיו העניק לו המלך לודוויג השלישי ב-1914 צלב האבירים של מסדר הכבוד של הכתר הבווארי. הפרס נקשר לעלייה למעמד האצולה האישית והוא הורשה לכנות את עצמו ריטר פון פוירשטיין לאחר רישומו במרשם האצילות.

## יצירתו
בדומה לצייר הדתי הנס פייבוש בבריטניה, גם פוירשטיין התמחה בציורי כנסיות, ויצר עבודות רבות. את עבודותיו של פוירשטיין ניתן למצוא במוזיאונים במינכן, בכנסייה במינכן, בכנסיית קורפוס כריסטי בברלין, בכנסיות רגנסבורג, בכנסיית סנט קלרה בנירנברג, בכנסיות אלזסיות, בברייסגאו ובקפלה הגרמנית של בזיליקת סנט אנטוני בפדובה.

שני ציורי מזבח צדדיים גדולים נמצאים בכנסיית סנט אגתה בדיטיקון, שווייץ. בנוסף, עבודות רבות הן בבעלות פרטית.

פוירשטיין היה נשוי לאחותו של אמיל קייזר. מכיוון שהיא באה מסטאנס במרכז שווייץ, ואחותה הייתה נשואה לארנסט צימרמן, הם בילו את חופשותיהם לעיתים קרובות בסטאנס, שם הכירו גם את אדוארד צימרמן.

## גלריה

File:Mommenheim StMaurice 18.JPG
File:Mommenheim StMaurice 22.JPG
File:Stotzheim StNicolas29.JPG
File:Thann StThiebaut28.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1856
קטגוריה:גרמנים שנפטרו ב-1931
ליגת העל הקונגולזית בכדורגל

**ליגת העל של הרפובליקה הדמוקרטית של קונגו** נקראת גם **לינה-פוט** (באנגלית: **Linafoot**) נקראת מסיבות מסחריות גם **וודאקום ליג 1**, היא ליגת הכדורגל הבכירה ברפובליקה הדמוקרטית של קונגו, שהוקמה ב-1958. הליגה מנוהלת על ידי התאחדות הכדורגל הקונגולזית וכפופה לקונפדרציית הכדורגל של אפריקה (CAF).

קבוצת TP מזמבה מלובומבאשי היא קבוצת הכדורגל המצליחה ביותר בקונגו, עם 20 זכיות באליפות הליגה. שנייה בדירוג היא קבוצת הכדורגל ויטה קלאב מקינשאסה עם 15 אליפויות, ושלישית היא קבוצת DC מוטמה פמבה עם 12 אליפויות הליגה, ובצוותא הן הקבוצות העיקריות השולטות בכדורגל הקונגולזי.

הליגה מדורגת במקומות הראשונים בדירוג הליגות ה-5 שנתי של ה-CAF (דירוג הליגות האפריקאי) באופן מסורתי. נכון לעונת 2025/2026 היא מדורגת במקום ה-8.

## מתכונת הליגה
הליגה מתחילה בדרך כלל באוגוסט-ספטמבר ומסתיימת במאי-יוני של העונה העוקבת. נכון לעונת 2025/2026, בליגה 25 קבוצות. בתחילת העונה הם משחקות ב-2 בתים. הם משחקות בשיטת משחק בית/מחשק חוץ. על ניצחון מוענקות שלוש נקודות ועל תיקו נקודה בודדת. 6 קבוצות בכל בית מעפילות לפלייאוף עליון. הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיית במקום ה-3 מעפילה לגביע הקונפדרציה האפריקאי. הקבוצות שלא עלו לפייאוף עליון יורדות לליגת המשנה הקונגולזית ("ליג 2").

## רשימת זוכות באליפות הליגה
* קבוצה המסומנת ב**כתב מודגש** זכתה בגביע הקונגולזי באותה העונה והשלימה דאבל מקומי.

## טבלת אליפויות

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר soccerway

קטגוריה:ליגות כדורגל אפריקניות
קטגוריה:הרפובליקה הדמוקרטית של קונגו: כדורגל